Den er et lite, løvfellende tre eller av og til bare en busk. Den blir som regel opptil 15 m høy med en stammediameter på 60–70 cm, men kan en sjelden gang bli opptil 25 m høy. Krona er kuppelformet, og stammen er ofte krokete. Barken er lysebrun med brede, oransjefargede furer. Eldre trær har gråbrun eller mørkegrå bark med fine sprekker og lyse ribber. Årsskuddene er brune og fint hårete. Fjorårsskuddene er ru med smale, vertikal ribber, og etter fem år er skuddene vingekantete.